de huysinghe yet dat sal hij altijt op sijnen cost wed sculdich sijn te doen maken wel
en loflijc Item de wyn sal jaerlijx opte voirs hoeve graven wel ende loflijc vier boend
onder grechten en ten eynde van sijnen tmijne de selve goede loflijc laten begraven en
de voirs twee stucken lants onder derschot gelegen sal hij altyjt den voirs tmin duende
van buyten grechten loflijc sculdich sijn te graven en te houden Item de voirs wyn
en sal bynnen den voirs tmijne gheen stroe heyde noch mest vanden voirs goeden
vueren noch vercopen noch gheen ander lant meer te wynnen moegen nemen Noch
oec desgelijx om gelt vaen oft met sijnen wagene oft pden nyeman om gelt oft
loen dienen Item sal de wyn opt leste jaer als hij af sal scheyden bezaeyt laten
een boend braken wel gemest en desgelijx een boend stoppelants oec besaeyt en
beide wel en cusbaerlijc gewonnen en bereydt Oec sal de wyn voirs den hen dyeven
op sijnen cost van allen corweyden dafmen vanden voirs goeden den hen sculdich es te
dyenen Item sal de wyn jaerlijx den chijns en comer uuten goeden gaende betalen en
verleggen als hij vschijnt also in tijts dat jannes noch sijn goede mids gebreke van
dier betalingen oft dienste voirs gheeven comer noch last en hebben dwelc oft geschiede
hij geloeft heeft jannese te richten behoudelijc dat hem dien comer en chijns dien hij
alsoe verleeght afslach doen sal altijt ten naesten tmijne vander voirs pechtingen It
oft soe geboerde dat jannese geliefde op sijn voirs hoeve te comen woenen oft te sijne
So es ondsproken en bevorwt dat hij dan also dicwijle hem dat gelieven sal te
hemwaert sal hebben tporthuys metten camen en gerieve daertoe behoende sonder
den wyn enich toeseggen daer inne te hebben uutgenomen de keestame boven de poerte
de welke de wyn behouden sal te sijnen gebruyke tottertijt toe dat jannes daer
een and keestame gemaect sal hebben Item es vorwde dat de wyn sal houden
de scape van jannese te drie jaen uute also vele als jannes hem dier doet ende
levert en hij wel dop gehouden en gevueden sal konnen en ten mynsten tsestich
hootscape ovtijt It alle oeft te weten appele peren mispelen en noten jaerlijx
opte voirs goede wassende selen jannes en de wyn te gelijke hebben ende deylen
en de wyn sal dat ter erden leven en jannese sijn deel te loeven vuen It sal de
wyn jannese jaerlijx doen met sijnen wagen en pden drie vaende tarschot en
twee te loeven met wijve houte staken oft ands des hij behoeven sal It voert
en es bevorwt dat de wyn opte voirs goede bynnen den voirs tmijne gheenre
houwen
hande houdt truncken noch houden en sal dan alleene also vele als hijs behoeven
sal en te doen hebben om de goede daers van noode sal wesen en men gewoenlijc
es te luycken mede te beheymen en dop te verluyken en dat altijt ter mynse
schaden daer hem jannes dat bewijsen sal Noch oec gheen hout ands vanden
goeden comen bernen noch daf vueren Item also vele mest als de wyn te sijnen
aencomen opte hoeve vijnden sal soe veel sal hijs te sijnen afsceiden daerop laten
ter taxacien van goeden mannen die hen des verstaen Ende waert oec dat
jannes enich mest cochte ten aencomen vanden wyn soe sal de wyn dat halen
op sijnen cost daert jannes coept en desgelijx tsijnen afsceiden totten anden
verte